SA afrigter by wêreld se rykste ren | Netwerk24
Deur Henk Steenkamp 28 Februarie 2020 08:08
Suid-Afrika se geesdriftiges sal môre hul geld op totalisators landwyd op die agt wedrenne kan waag.
Sowat R460 miljoen se prysgeld sal vandag en môre in 16 wedrenne op die Abdulaziz-baan in Riaad, Saoedi-Arabië, op die spel wees.
De Kock sal môre in die sesde wedren die driejarige merrievul Bella Fever in die Saudi Derby oor 1 600 m opsaal.
Bella Fever is in Uruguay geteel en word deur De Kock by sy internasionale stal in Dubai afgerig.
Daar sal vir die eerste keer om die Saudi Cup meegeding word. Die wedren is oor 1 800 m en 14 perde sal na meer as R300 miljoen se prysgeld mik.
Dit maak dit die wêreld se rykste wedren met die eerste tien perde wat geld sal verdien. Die wenperd se eienaars sal meer as die helfte van die prysgeld kry, sowat R152 miljoen, kry.
Die wedrenne sal ook op die DStv-kanaal Tellytrack (239) gewys word. Die eerste wedren is om 15:00 en Suid-Afrikaners sal beslis die Derby om 18:10 volg.